માનવમિત્ર, ગાંધીનગર : વિરોધપક્ષના નેતા પરેશ ધાનાણીએ રાજ્યના ઉર્જા મંત્રી સૌરભભાઈ પટેલે કોંગ્રેસ ઉપર કરેલાં આક્ષેપોનો જવાબ આપતા જણાવ્યું છે કે, રાજ્યના ખેડૂતો પ્રત્‍યે સંવેદના હોય, ખેડૂતોના હિત સરકારના હૈયે વસેલ હોય તો સરકારના જવાબદાર મંત્રીએ પણ ભાજપ સરકાર સામે ઉપવાસ આંદોલન કરવામાંથી પીછેહઠ કરવી જોઈએ નહીં, ભાજપના કોઈ મંત્રી ખેડૂતોના હિતોની રક્ષા માટે, ખેડૂતોના અધિકાર માટે ચિંતા માટે થઈને આંદોલન કરશે તો કોંગ્રેસ પક્ષ તેમને પણ ટેકો આપશે. ગુજરાતના ખેડૂતોની એક જ માગણી છે કે, ‘ખેડૂતોના દેવા માફ કરો નહીં તો ભાજપને જડમૂળથી સાફ કરો' એવું વિરોધપક્ષના નેતાએ જણાવ્યું હતું.